ΓΡΑΠΤΗ ΕΡΩΤΗΣΗ E-1554/02

υποβολή: Bob van den Bos (ELDR) προς την Επιτροπή

(3 Ιουνίου 2002)

Θέμα: Βοήθεια της Ε Ε προς τους Παλαιστίνιους

Σύμφωνα με την ισραηλινή κυβέρνηση, η Παλαιστινιακή Αρχή φέρεται να έχει χρησιμοποιήσει τα χρήματα της βοηθείας της Ε Ε για χρηματοδότηση της τρομοκρατίας. Στην Ολλανδική εφημερίδα NRC Handelsblad της 8ης Μαΐου 2002 αναφέρεται μάλιστα ότι η Ευρωπαϊκή Ένωση γνώριζε ήδη την καταχρηστική χρησιμοποίηση των χρημάτων από την Παλαιστινιακή Αρχή αλλά λόγω της επανέναρξης της ειρηνευτικής διαδικασίας στην Μέση Ανατολή δεν έφερε στο φως την κατάσταση.

Ο Επίτροπος κ. Patten σε επιστολή του στις 7 Μαΐου 2002 προς τουςπουργούς Εξωτερικών Υποθέσεων της Ευρωπαϊκή Ένωσης αντικρούει τις κατηγορίες αυτές. Από πληροφορίες σχετικά με το περιεχόμενο της βοήθειας της Ε Ε προς τους Παλαιστίνιους που επισυνάπτει ως αποδεικτικό στοιχείο στην επιστολή του δεν καθίσταται σαφές πού ακριβώς διατίθεται η δημοσιονομική βοήθεια και πώς εκτελούνται οι έλεγχοι σ' αυτήν.

Μπορεί να παράσχει η Επιτροπή σαφή επισκόπηση του ειδικού καταμερισμού των χρημάτων της Ε Ε στα διάφορες δαπάνες της Παλαιστινιακής Αρχής και να αναφέρει πως διεξάγει το ΔΝΤ τον έλεγχο επί των δαπανών·

Για ποιον λόγο ζήτησε η Επιτροπή πριν ένα χρόνο από το ΔΝΤ να ελέγξει την χρησιμοποίηση της ευρωπαϊκής βοήθειας· Ποια ήταν η κατάσταση προτού εμπλακεί το ΔΝΤ·

Με ποιον τρόπο θα ενεργήσει η Επιτροπή ώστε να μην είναι δυνατόν να χρησιμοποιηθεί η χρηματοδότηση για σκοπούς τρομοκρατίας και εξαγοράς εκ μέρους της Παλαιστινιακής Αρχής·

Εάν αποδειχθεί ότι έγινε καταχρηστική χρησιμοποίηση της χρηματοδότησης για σκοπούς τρομοκρατίας και εξαγοράς, εξετάζει η Επιτροπή το ενδεχόμενο να προβεί στη λήψη μέτρων· Εάν ναι, ποια θα είναι αυτά·

Σε ποιο βαθμό οι μεταρρυθμίσεις που άρχισαν εντός της Παλαιστινιακής Αρχής θα περιλαμβάνουν και μεταρρυθμίσεις στην οικονομική διαχείριση και στον έλεγχό της· Θα απαιτήσει άραγε η Επιτροπή τη σχετική διαβεβαίωση από την Παλαιστινιακή Αρχή·

Απάντηση του κ. Patten εξ ονόματος της Επιτροπής

(2 Αυγούστου 2002)

Η παρέμβαση της Κοινότητας συνίσταται σε άμεση δημοσιονομική ενίσχυση που αντιστοιχεί σε 10 % περίπου των συνολικών δαπανών. Η κοινοτική ενίσχυση ενώνεται με την ενίσχυση άλλων χρηματοδοτών, μετατρέπεται σε σίκλος και χρησιμοποιείται από την Παλαιστινιακή Αρχή (ΠΑ) για τη χρηματοδότηση του προϋπολογισμού λιτότητας (κυρίως για μισθούς του δημόσιου τομέα και δαπάνες έκτακτης ανάγκης).

Το Ταμείο διασφαλίζει μια συνεχή παρουσία στο Υπουργείο Οικονομικών της ΠΑ μέσω του μόνιμου αντιπροσώπου του ο οποίος πιστοποιεί, σε μηνιαία βάση, ότι όλα τα έσοδα και πληρωμές διοχετεύονται μέσω του Ενιαίου Λογαριασμού του Δημόσιου Ταμείου του Υπουργείου Οικονομικών (STA). Όσον αφορά συγκεκριμένα τις δαπάνες, ο μόνιμος αντιπρόσωπος του Διεθνούς Νομισματικού Ταμείου (ΔΝΤ) παρακολουθεί διαρκώς την εξέλιξη του σχεδίου δαπανών κάθε μήνα και είναι σε θέση περίπου έξι εβδομάδες μετά το κλείσιμο κάθε μήνα ναποβάλει έκθεση σχετικά με την εξέλιξη των δαπανών. Ουσιαστικά, εξετάζει όλες τα στοιχεία σχετικά με τις δαπάνες, που λαμβάνει ο Υπουργός Οικονομικών συγκεντρωτικά, περιλαμβανομένων των δαπανών για τη μισθοδοσία (που αποτελούν περίπου τα δύο τρίτα των συνολικών δαπανών της ΠΑ). Επιπλέον, το ΔΝΤ διοργανώνει επίσης τακτικά σημαντικές αποστολές στην ΠΑ από το προσωπικό της που εδρεύει στην Ουάσινγκτον.

Η συνεργασία μεταξύ της Επιτροπής και του ΔΝΤ χρονολογείται από το 1997 όταν συμφωνήθηκε η δημιουργία ενός δανειοδοτικού Ταμείου για την Παλαιστινιακή Αρχή ως απάντηση στο προσωρινό πάγωμα των εσόδων εκτελωνισμού από το Ισραήλ. Υπενθυμίζεται, ωστόσο, ότι μετά από το ξέσπασμα της Ιντιφάντα, η κατάσταση επιδεινώθηκε σημαντικά με το πάγωμα για απροσδιόριστη διάρκεια όλων των μηνιαίων μεταβιβάσεων των φορολογικών εσόδων στην Παλαιστινιακή Αρχή. Οι μεταβιβάσεις αυτές, οι οποίες συνιστούν πάνω από το 60 % των ιδίων πόρων της, απειλούν οικονομικά την ύπαρξη της ΠΑ. Προκειμένου να αποφευχθεί η επικράτηση χάους και αναρχίας στα Παλαιστινιακά Εδάφη, κατάσταση που θα στερούσε τον πληθυσμό από την παροχή βασικώνπηρεσιών και θα ενίσχυε φανατικές και βίαιες ομάδες, η Κοινότητα αποφάσισε να παράσχει άμεση δημοσιονομική ενίσχυση στην ΠΑ (Μάιος 2001). Μέσω της καθιέρωσης του εν λόγω δημοσιονομικού πακέτου, η Κοινότητα συνέχισε να συνεργάζεται στενά με το ΔΝΤ, το οποίο συμφώνησε να αναλάβει ρόλο παρακολούθησης. Επομένως το ΔΝΤ αναμείχθηκε από την αρχή του δημοσιονομικού πακέτου ενίσχυσης στην ΠΑ. Η κοινοτική ενίσχυση ύψους 10 εκατ. ευρώ (ήτοι 9 εκατ. $) αντιστοιχεί, σε μηνιαία βάση, μόνο σε ένα τρίτο των φορολογικών μεταβιβάσεων από το Ισραήλ (30 εκατ. $). Η κοινοτική δημοσιονομική ενίσχυση παρέχεται για τη σταθεροποίηση της ΠΑ και της επιτρέπει να πληρώνει τους μισθούς του δημόσιου τομέα και να παρέχει βασικέςπηρεσίες στον πληθυσμό της (περισσότερο από το ήμισυ του Παλαιστινιακού πληθυσμού ζει σε συνθήκες φτώχειας με εισόδημα χαμηλότερο από 2 $ ημερησίως). Επιπλέον, η δημοσιονομική ενίσχυση της Κοινότητας παρέχεταιπό όρους και έχει ως στόχο να ενισχύσει την εξυγίανση και τη διαφάνεια των δημοσίων οικονομικών της ΠΑ και να προωθήσει τη μεταρρύθμιση στην ΠΑ. Η αξιολόγηση της πλήρωσης των όρων που συνδέονται με την κοινοτική δημοσιονομική ενίσχυση πραγματοποιείται σε μηνιαία βάση με διοικητικές επιστολές εκ μέρους του ΔΝΤ. Η αυστηρότητα και η αντικειμενικότητα του ΔΝΤ είναι γνωστές. Το Ταμείο είναι η παγκόσμια αρχή σε θέματα μακροοικονομικής ανάλυσης και ιδίως στον τομέα των φορολογικών εξελίξεων. Μέσω της μηνιαίας έκθεσής του προς την Κοινότητα, η τελευταία έχει τη δυνατότητα να παρακολουθεί τακτικά τις φορολογικές εξελίξεις στην ΠΑ.

Η ενίσχυση της μεταρρύθμισης στην ΠΑ και η βελτίωση των φορολογικών της ικανοτήτων διαχείρισης είναι η καλύτερη προληπτική στρατηγική κατά της καταχρηστικής χρησιμοποίησης κεφαλαίων και της διαφθοράς στην ΠΑ. Η δημοσιονομική ενίσχυση της Κοινότητας παρέχεταιπό τον όρο να ενισχυθούν η εξυγίανση και η διαφάνειαη των δημοσίων οικονομικών της ΠΑ και να προωθηθεί η μεταρρύθμιση στην ΠΑ. Ο όρος αυτός απέδωσε ήδη καρπούς: το ΔΝΤ πιστοποιεί κάθε μήνα ότι όλα τα έσοδα και τα έξοδα της ΠΑ διοχετεύονται μέσω του Ενιαίου Λογαριασμού του Δημόσιου Ταμείου. Μια άλλη σημαντική προϋπόθεση για τη χορήγηση της δημοσιονομικής ενίσχυσης είναι ο πρόσφατα εγκριθείς νόμος περί της ανεξαρτησίας της δικαστικής εξουσίας, ο οποίος συνιστά ένα σημαντικό βήμα προς τη μεταρρύθμιση του δικαστικού συστήματος στα Παλαιστινιακά Εδάφη και προς τη διάκριση εξουσιών. Ο όρος που θέτει η Κοινότητα αφορά επίσης την ενίσχυση του Ινστιτούτου Γενικού Ελέγχου (Ελεγκτικού Συνεδρίου).

Η Επιτροπή εξέτασε τουςπαινιγμούς που έγιναν από τις ισραηλινές αρχές σχετικά με την καταχρηστική χρησιμοποίηση των κοινοτικών κεφαλαίων. Εξέτασε προσεκτικά τα στοιχεία που προσκόμισαν η ισραηλινή κυβέρνηση (υπουργός κ. Naveh) και οι ισραηλινές αμυντικές δυνάμεις. Η Επιτροπή κάλεσε επίσης το ΔΝΤ και την Παλαιστινιακή Αρχή να σχολιάσουν τουςπαινιγμούς. Με βάση το εξετασθένλικό, η Επιτροπή δεν βρήκε κανένα στοιχείο που να αποδεικνύει ότι τα κοινοτικά κεφάλαια είχαν χρησιμοποιηθεί για σκοπούς άλλους από αυτούς για τους οποίους είχαν συμφωνηθεί μεταξύ της Κοινότητας και της ΠΑ. Η Επιτροπή λαμβάνειπόψη πολύ σοβαρά το θέμα αυτό και θα εξακολουθήσει να δίνει τη μεγαλύτερη προτεραιότητα στην εξέταση κάθε άλλουπαινιγμού καταχρηστικής χρησιμοποίησης των κοινοτικών κεφαλαίων.

Η μεταρρύθμιση της οικονομικής διαχείρισης της ΠΑ αποτελεί τον στόχο διαφόρων σημαντικών όρων που συνδέονται με τη δημοσιονομική ενίσχυση της Κοινότητας. Για παράδειγμα, οι όροι αφορούν, μεταξύ άλλων την εφαρμογή του προϋπολογισμού λιτότητας της ΠΑ, που καταρτίστηκε με τη βοήθεια του ΔΝΤ. Αφορούν επίσης τον έλεγχο της μισθοδοσίας και τον περιορισμό των ληξιπρόθεσμων οφειλών του προϋπολογισμού. Η παρακολούθηση της τήρησης των όρων αυτών πραγματοποιείται μέσω μηνιαίων διοικητικών επιστολών του ΔΝΤ, βάσει των οποίων η Επιτροπή αξιολογεί κατά πόσο πληρούνται οι όροι και εγκρίνει τις πληρωμές.